CELEX: E2019P0011
Language: hu
Date: 2019-12-18 00:00:00
Title: A közigazgatási fellebbviteli tanács 2019. december 18-i, az EFTA-Bírósághoz az Adpublisher AG kontra J ügyben benyújtott tanácsadói vélemény iránti kérelme (E-11/19. sz. ügy) 2020/C 110/07

2.4.2020   
            
            
               HU
            
            
               Az Európai Unió Hivatalos Lapja
            
            
               C 110/8
            
         
      A közigazgatási fellebbviteli tanács 2019. december 18-i, az EFTA-Bírósághoz az Adpublisher AG kontra J ügyben benyújtott tanácsadói vélemény iránti kérelme
      (E-11/19. sz. ügy)
      (2020/C 110/07)
      A közigazgatási fellebbviteli tanács (Beschwerdekommission für Verwaltungsangelegenheiten) 2019. december 18-án tanácsadói vélemény iránti kérelmet nyújtott be az EFTA-Bírósághoz, amely 2019. december 23-án érkezett a Bíróság Hivatalához az Adpublisher AG kontra J ügyben az alábbi kérdésekben:
      
                  1.
               
               
                  A természetes személyeknek a személyes adatok kezelése tekintetében történő védelméről és az ilyen adatok szabad áramlásáról, valamint a 95/46/EK irányelv hatályon kívül helyezéséről szóló, 2016. április 27-i (EU) 2016/679 európai parlamenti és tanácsi rendeletből (általános adatvédelmi rendelet) vagy az EGT-jog más rendelkezéséből az következik-e, hogy a panasz elbírálására irányuló kontradiktórius általános eljárás lefolytatható az általános adatvédelmi rendelet alapján anélkül, hogy a panasztételi eljárásban közölnék a panaszos nevét és címét?
                  Amennyiben a kérdésre igenlő a válasz: A jelen ügyben szükséges-e, hogy az anonimizálás jogos indoka legalább prima facie megállapítható legyen, vagy nem szükséges indokolni az anonimizálást?
               
            
                  2.
               
               
                  Biztosítania kell-e a tagállamnak nemzeti eljárásjogában, hogy az általános adatvédelmi rendelet 77. cikke szerinti panaszkezelési eljárásban minden további nemzeti jogorvoslati szerv eljárása térítésmentes legyen az érintett számára, és hogy az érintettet ne lehessen a költségek megtérítésére kötelezni?
               
            
                  3.
               
               
                  Az 1. kérdésre adott igenlő válasz és a 2. kérdésre adott nemleges válasz esetén, azaz amennyiben a panasz elbírálására irányuló kontradiktórius általános eljárás lefolytatható az általános adatvédelmi rendelet alapján anélkül, hogy a panasztételi eljárásban megjelölnék a panaszos nevét és címét, és a nemzeti eljárásjognak nem kell biztosítania, hogy az általános adatvédelmi rendelet 77. cikke szerinti panasztételi eljárásban minden további nemzeti jogorvoslati szerv eljárása térítésmentes legyen az érintett számára, felmerül a kérdés, hogy miként lehet végrehajtani a panasztételi eljárás eredményeként hozott azon határozatot, amelyben felszólítják a névtelenségét mindazonáltal megőrző érintettet a költségek megtérítésére?